Ubadi tara
农村常用法律
Hpong shingra gonhkang lajang lam hta akyu shayom ya ai laikyang hte ari jo na lam
Nambat 51 hta dodan ai, mungdan rung dap hkan na muhtam masha rai nngai nga masu, shing nrai kaga nteng nman ai amying hte masu sha hkom ai ni hpe, aten 5 ya a lahta de 10 ya a lawu de rim rong ai hte rau, gumhpro lap 500 a lawu de mung no shawa na. Masa nau nlaja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na. Balik rai nngai nga nna masu sha hkom ai ni hpe go laja ai hku lajang na.
Nambat 52 hta dodan ai, lawu de na masa lam langai hta wa hkra ai ni hpe go, aten 10 ya a lahta de 15 ya a lawu de rim rong ai hte rau, gumhpro lap 1000 a lawu de mung no shawa na. Masa nau nlaja ai ni hpe go, aten 5 ya a lahta de 10 ya a lawu de rim rong ai hte rau, gumhpro lap 500 a lawu de mung no shawa na:
1. Mungdan rung dap, mungchying sha hpongchyom, hpaga dap, mungdan magam mu dap, shing nrai laga hpongchyom ni a rung laika, lakmat, sakse rung laika, dazik(Ajang)atu ni galo, shing nrai dut sha re.
2. Mungdan rung dap, mungchying sha hpongchyom, hpaga dap, mungdan magam mu dap, shing nrai kaga hpongchyom ni a rung laika, lakmat, sakse,dazik(Ajang)atu ni galo, dut sha shing nrai lang ai.
3. Modo lakmat, sanghpo lakmat, nbungli lakmat zat yu lakmat, hkumhkrang shakyang shingjong yu lakmat, shing nrai kaga manu rong ai lakmat, sakse lakmat ni masu galo, masu dut sha.
4. Sanghpo li mying dazik atu galo dut, atu lang, shing nrai, sanghpo li jak sharot nambat hpyot galai kau re ni.
Nambat 53 hta dodan ai, sanghpo li hpe mungdan ko nna htim pat ai hka panglai, shing nrai zinlong de got shang wa ai ni hpe go, sanghpo li lit hkam masha hte seng ang ai lit hkam masha ni hpe gumhpro lap 500 a hta de 1000 a lawu de shawa na. Masa laja lana re ni hpe go aten 5 ya a lawu de rim rong ai hte rau, gumhpro lap 500 a lahta de 1000 a lawu de mung no shawa na.
Nambat 54 hta dodan ai, lawu de na masa lam langai hta wa hkra ai ni hpe go, aten 10 ya a lahta de 15 ya a lawu de rim rong ai hte rau, gumhpro 500 a lahta de 1000 a lawu de mung no shawa na. Masa nau n laja ai ni hpe go, aten 5 ya a lawu de rim rong kau, shing nrai gumhpro 500 a lawu de shawa na:
1. Mungdan dodan ai ko tot lai nna, jahpan karai nsa bang matsing yang, hpong shingra hpongchyom a mying hku nna, shamu shamot lam galo ai majo, jahkring dom ya ai hkrum ai hpang raitim, dingyang shamu shamot lam no galo ai ni.
2. Ubadi tara hku nna dom kau ya sai hpong shingra hpongchyom ni, hpong shingra hpongchyom a mying hku nna shamo shamot lam dingyang no galo ai.
3. Ahko ahkang nlu ai gata hta, mungdan ko nna dodan nna shawa wunli makop dap ni ahkang jo jang she mai galo ai mu bungli hpe, tinang hkrai kam mara galo ai ni.
Lahta na nambat 1 ko wa hkra jang go, dom kau ya na.
Shawa wunli makop dap ni ahkang jo nna hpaga seng hpo ai ni raitim, mungdan seng ang dodan ko tot lai nna, masa laja lana re ni hpe mung shawa wunli makop dap ni ko nna, ahko ahkang dom kau ya na.
Nambat 55 hta dodan ai, jashut ginron, tara nhkan ai jom zup, aram dat hkom rai nna, tsun shingdang yang nmadat ai ni hpe go, aten 10 ya a lahta de 15 ya a lawu de rim rong na.
Nambat 56 hta dodan ai, manam dap na muhtam masha ni, shang yup ai manam ni hku nna, mying jahpan, mat pongtin jahkai hte nambat hpe dodan ai ko hkan nna atsom matsing da, shing nrai sa manam ai ni hkrit hpa rai ni hpe manam dap de la shang wa re hpe chye chyalu nhkan shingdang ai ni hpe, gumhpro lap 200 a lahta de 500 a lawu de shawa na. Manam dap na muhtam masha ni sa manam ai manam go mara shut ntsen masha, shing nrai shawa wunli makop dpa ni hkan rim nga ai masha re chye nga chyalu, shawa wunli makop dap de nshok shana dan re ni hpe, gumhpro lap 200 a lahta de 500 a lawu de shawa na. Masa laja lana re ni hpe go, aten 5 ya a lawu de rim rong ai hte rau, gumhpro lap 500 a lawu de mung no shawa na.
Nambat 57 hta dodan ai, nta shap shapro masha ni, mat pongtin n lu ai masha ni hpe nta shap sharong, shing nrai dodan ai ko hkan nna, nta shap rong masha ni a mying, mat pongtin jahkai hte nambat ni n matsing ton ai ni hpe, gumhpro lap 200 a hta de 500 a lawu de shawa na.
Nta shap shapro masha ni nta shap rong masha ni, nta shap la nna, mara shut mu galo ai chye nga chyalu, shawa wunli makop dap de nsa shana ai ni hpe, gumhpro lap 200 a lahta de 500 a lawu de shawa na. Masa laja lana re ni hpe go, aten 5 ya a lawu de rim rong ai hte rau, gumhpro lap 500 a lawu de mung no shawa na.
Nambat 58 hta dodan ai, hpong shingra nga pra lam hta nsen maza lam hpe htang lajang na hte seng ai ubadi tara dodan ko tot lai nna, nsen maza hte shapro nna, masha ni a nga pra lam sharun hkra ya ai ni hpe go, sadi ga jo na, sadi ga jo ai hpang n madat ai ni hpe go, gumhpro lap 200 a lahta de 500 a lawu de shawa na.
Nambat 59 hta dodan ai, lawu na masa langai hta wa hkra ai ni hpe, gumhpro lap 500 a lahta de 1000 a lawu de shawa na. Masa laja lana ai ni hpe go, aten 5 ya a lahta de 10 ya a lawu de rim rong ai hte rau, gumhpro lap 500 a lahta de 1000 a lawu de mung no shawa na.
1. Rung rai pong sha seng na muhtam masha ni, masha ni sa pong ai rung rai hkap la ai shaloi, seng ang ai sakse nhkap jep yu, jahpan nhkap hta matsing, shing nrai mara shut masha ni a zang rai re chye nga tim, shawa wunli makop dap de n sa shok shana dan ai.
2. Mungdan dodan ai ko tot lai nna, wanleng lam, nhprang sau mo, dat shalai rung, nhprang bum, hka n-gun, shadon jep hte myu gata na shawa lang hking rai re hkan lang ai hking rai dingsa ni mari la.
3. Shawa wunli makop dap ni shana nna hkan sok tam ai zang rai, shing nrai zang rai shadu ai rung rai ni mari la.
4.Mungdan ko nna n mai na hku htim pat ai kaga rung rai ni mari la.
JINGHPO LAIKA
Shiga masa
Sumla shiga
图片新闻
Hka-shang gat mare ko sot ai tsi mawan hking rai n lang na matu hko shabra bugli galo ma ai
“拒绝假冒伪劣医疗器械” 科普
Nshon ginwang ni ma shingtai ni jom de ai dinghku hkan jep na bungli hprai ma ai
陇川县部署单独夫妇信息核查工作
Shiga gadun
短讯
Yinnan hkaimu jong na hpaji ninghkring ni anhte mungdo ko wa jep yu hkom ma ai
云南农业大学专家组到我州考察
Sumla shiga
图片新闻
kac_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hant kac_Latn zho_Hans kac_Latn zho_Hans kac_Latn zho_Hans